# Εικονικό εργαστήριο Χημείας: Απλή Αντικατάσταση - Η Οξείδωση του Fe από διάλυμα CuSO4

Προτείνεται εμφάνιση σε οριζόντια προβολή!

## Αντιδράσεις απλής αντικατάστασης

Στις αντιδράσεις απλής αντικατάστασης ένα ελεύθερο στοιχείο αντικαθιστά ένα άλλο στοιχείο στη χημική του ένωση, εφόσον είναι πιο δραστικό από αυτό.

## Πειραματική διαδικασία

1. Μεταφέρουμε 5 mL διαλύματος CuSO4 στο κάθε ποτήρι ζέσης (το διάλυμα είναι γαλάζιο).
2. Στο ποτήρι ζέσης Α βάζουμε το καρφί και στο ποτήρι ζέσης Β βάζουμε το σύρμα κουζίνας.
3. Bλέπουμε το διάλυμα να γίνεται ανοιχτοπράσινο και το τμήμα του καρφιού και του σύρματος που είναι βυθισμένο να γίνεται καφεκόκκινο - χάλκινο.
4. Μεταφέρουμε το σιδερένιο καρφί και το σύρμα κουζίνας εκτός του διαλύματος στον εργαστηριακό πάγκο.

Ο σίδηρος αντιδρά με τα ιόντα του χαλκού του διαλύματος CuSO4 και μετατρέπεται σε ιόντα Fe2+ ενώ ταυτόχρονα τα ιόντα Cu2+ ανάγονται σε Cu, ο οποίος επικάθεται στο καρφί και στο σύρμα και τα επιχαλκώνει. Η χημική εξίσωση της αντίδρασης που πραγματοποιείται είναι:

Fe(s) + CuSO4(aq) → Cu + FeSO4(aq)

##### Οδηγίες Χρήσης

Ακολουθήστε τις οδηγίες που σας καθοδηγούν βήμα προς βήμα για την πραγματοποίηση του πειράματος.

Μπορείτε να μετακινήσετε κάποιο αντικείμενο κάνοντας κλικ και σύρωντας το με το ποντίκι (drag and drop) προς το σημείο που αναφέρεται στις οδηγίες.

Κάντε κλικ στα κουμπιά "Εισαγωγή", "Μέθοδος διαχωρισμού" και "Πειραματική διαδικασία" για να μάθετε περισσότερες πληροφορίες για το συγκεκριμένο πείραμα.